19 291 
hos Ærter kan det vere en Fordel at tage «belg-felles» Prøver. Bygkorn (Hordeum 
distichon’s Varieteter) i forskjellige Modningstrin ere ogsaa blevne benyttede og have afgivet 
et ganske godt Materiale. Kartofler ere, hvad ogsaa Müller-Thurgau fremhæver, 
et alt andet end ensartet Materiale. Her maa man benytte Sorter med smaa Knolde og 
anvende forholdsvis mange. En Ituskjæring, saaledes som Muller-Thurgau meget ofte 
anvender dent), er forkastelig, idet Saarene fremkalde ofte meget betydelige Forstyrrelser 
i Stofskiftet, hvilket Forhold senere skal omtales. Af samme Grund ere ituskaarne Grene 
(Salix acutifolia) kun undtagelsesvis blevne benyttede. Et Objekt, der, ligesom Kartofler, 
er meget varierende, er Crocus-Knolde. Hele Rækker af Forsøg med dem, anvendte i 
umoden Tilstand, have maattet kasseres paa Grund af Materialets Uensartethed. Derimod 
synes en lille hvid Varietet af Rødløg (Allium Cepa), de saakaldte «smaa hollandske 
Løg» eller «Perlelog» — dog ikke at forvexle med de virkelige Perlelog (af Porre) — at 
være meget ensartede, naar de udsøges omhyggeligt efter Størrelse og Form. I enkelte 
Tilfælde har jeg benyttet afplukkede grønne Hyldebær samt kort før Løvspring afskaarne 
Knopper af Bøg og Ær. 
Modnende Frø eller — som hos Byg — Organer, hvis Hovedmasse udgjøres af 
Frø, ere, i Modsætning til andre Plantedele, ganske særlig egnede til at experimentere 
med ogsaa i fra Moderplanten fjernet Tilstand. Thi deres Hovedbestanddel — Kimen (og 
Frøhviden) — er et Hele, der ikke staar i organisk Sammenhæng med Moderplanten, og 
vil derfor ved Løsningen ikke faa nogen egentlig Saar-Pirring, hvilket derimod turde vere 
Tilfældet med maaske alle andre Organer. Kimplanter ere selvfølgelig fri for denne Mangel; 
men Kimplanternes i højst forskjellig Grad følsomme Organer gjøre dem langt mindre 
skikkede end modnende Frø til at studeres med Hensyn til de her benyttede Giftes Ind- 
virkning paa Stofskiftet. 
Anbringelsen af de anæsthetiske Midler er stedse sket saaledes, at en 
afmaalt Mængde Kloroform eller Æther — denne sidste er benyttet i det langt overvejende 
Antal Tilfælde — er bleven rask udgydt over sammenrullet eller til en Papirskugle sam- 
menkrøllet Filtrerpapir, der i Forvejen var befæstet paa en Træ- eller Glaspind, saaledes 
at Papiret holdtes i den øverste Del af den med Glasprop forsynede Beholder. Baade 
Æther- og Kloroformdampene ere, som bekjendt, meget vegtfyldige og synke strax ned til 
Beholderens Bund. Plantedelene vare sædvanlig anbragte i større eller mindre Bægerglas, 
undertiden dog direkte i Beholderen. Kort efter Ætherens Anbringelse vil, paa Grund af 
det flygtige Stofs raske Fordampning, Luftrumfanget søge at udvide sig. Hvis man da 
ikke i Tide løfter Proppen lidt, kan denne kastes helt af eller dog med et Stød hæves af 
1) p. d. anf. Sted, 1882, S. 763. Saafremt Muller-Thurgau's Resultater kun vare naaede ved 
Forsøg med ituskaarne Knolde, kunde der være nogen Tvivl om deres Rigtighed; men heldigvis 
er dette dog ikke Tilfældet. 
38" 
